আজ থেকে শুরু বইমেলা, এবারে কী নয়া আকর্ষণ?

কলকাতা: আজ থেকে শুরু আন্তর্জাতিক কলকাতা বইমেলা (Kolkata International Book Fair 2025)। এবছর ৪৮-এ পা দিল বইয়ের উৎস। মঙ্গলবাড় বিকেল চারটে বইমেলার উদ্বোধন করবেন মুখ্যমন্ত্রী মমতা বন্ধ্যোপাধ্যায়। সঙ্গে থাকবেন জার্মান রাষ্ট্রদূত সহ বহু বিশিষ্ট ব্যক্তিবর্গ। চলতি বছর বইমেলার মূল আকর্ষণ অ্যাপের মাধ্যমে যে কোনও স্টল খুঁজে পাবে মেলায় আগত মানুষজন। থাকছে কিউআর কোডের সুবিধা। যা স্ক্যান করে মেলায় স্টল খুঁজে পাওয়া আরও সহজ হবে।

আরও পড়ুন: বইমেলার সূচনার দিনেই রাজপথে বিক্ষোভ, নজিরবিহীন প্রতিবাদ

এবছর দুই দেশের মধ্যে উত্তেজনার আবহে বাংলাদেশের স্টল দেখা যাবে না বইমেলায়। জানা গিয়েছে, ১০০০ বেশি প্রকাশনা সংস্থার স্টল থাকছে বইমেলায়। জার্মানি, ব্রিটেন, আমেরিকা, ফ্রান্স, রাশিয়া, পেরু, আর্জেন্টিনা সহ ল্যাতিন আমেরিকার দেশগুলির স্টল থাকছে বইমেলা প্রাঙ্গনে। ২৮ জানুয়ারি থেকে ৯ ফেব্রুয়ারি পর্যন্ত চলবে মেলা। এবছর থাকছে লটারি। ১ হাজার টাকা জিতে নেওয়ার বিরাট সুযোগ পাবেন বইপ্রেমীরা। সেই কুপন দেখিয়ে বইও কিনতে পারবে মেলায় আগত মানুষজন।